98 J. L. Ussing. 
Fredens Alter? August bragte Fred til Veje paa Jorden og 
paa Havet; men dette gælder ikke om Jorden og Vandet som 
Elementer; det gælder om den beboede Jord og det befærdede 
Hav; og i Luften har han da ikke kunnet stifte Fred. . Hvis 
de gamle havde villet fremstille Elementerne billedlig, havde 
de sikkert gjort det tydeligere. Den vilde, af fantastiske 
Uhyrer opfyldte Sø viser os det frygtelige, ufrugtbare Hav, og 
ikke Vandets Element, det befrugtende, nærende og veder- 
kvægende. Dette personificerede man i Flodernes Konge 
Acheloos. Og hvem kunde gætte sig til at Fremstillingen til 
venstre skulde betyde Luften? Betegnes dette maaske ved det 
over Hovedet bueformige bølgende Draperi?! Men det samme 
findes jo ogsaa ved den modsvarende Figur, der skulde fore- 
stille Vandet. Det er et i den gamle Kunst meget yndet 
Motiv, der ikke tilhører nogen bestemt Person, men kun an- 
tyder en stærk Bevægelse. Eller er det paa den opflyvende 
Svane, at vi skulde kende Luften? Skulde denne betegnes 
ved en Fugls Flugt, laa det dog nærmere at vælge Ørnen end 
Svanen, der lever nok saa meget i Vandet, og som ogsaa her 
flyver op fra et Vand, som Kunstneren har skildret med særlig 
Omhu; ja i det parallele Relief, som vi ndfr. skulle omtale, 
findes Svanen slet ikke, hvorimod Vandet er udført med den 
samme Udførlighed som her. Mangfoldige Billeder fra Old- 
tiden vise os en menneskelig Person siddende paa en Svane, 
hyppigst vel Aphrodite?”, men ogsaa Apollo og maaske andre 
Guddomme. Jahn? har gjort opmærksom påa de smukke 
Tetradrachmer fra Kamarina, der ganske ligesom her vise os 
en Kvinde med bølgende Draperi paa Ryggen af en Svane 
fare hen over Havet. Man har tænkt, det skulde være den 
1 Saaledes mener Stephani, Compte rendu de S. P. 1862 p. 11 f. 
2 At Motivet oprindelig skulde være opfundet for hende, mener Stephani, 
Compte rendu de S. P. 1863 p. 64 ff. og Benndorf, Sicilische u. Italische 
Vasenbilder S. 76 ff. Brunn saa i AÅltrets tre Figurer ,die himmlische, 
irdische und die im Meere waltende Aphrodite", s. Petersen S. 52, 
3 Berichte der Såchsischen- Gesellschaft 1852. S. 59 ff. Taf. IV. b. c. 
12 
